7 กุมภาพันธ์ 2562

ทำให้เกิดผลเพื่อวันพรุ่งนี้

**เฮงเค็ลดำเนินโครงการปรับปรุงโรงเรียนในชนบทของไทย**

กรุงเทพฯ – ด้วยทุนสนับสนุนจากโครงการ “ทำให้เกิดผลเพื่อวันพรุ่งนี้” หรือ “Make an Impact on Tomorrow” (MIT) ของเฮงเค็ล ได้ช่วยปรับปรุงอาคารเรียนชั้นอนุบาลของโรงเรียนตำรวจตระเวนชายแดน เฮงเค็ลไทย ให้เสร็จสมบูรณ์

ในโอกาสความสำเร็จดังกล่าว พนักงานของเฮงเค็ล ประเทศไทย จำนวน 40 คน จึงได้เดินทางไปเยี่ยมโรงเรียนตำรวจตระเวนชายแดน เฮงเค็ลไทย ในอำเภอไทรโยค จังหวัดกาญจนบุรี พร้อมทั้งร่วมทำกิจกรรมจิตอาสา ด้วยการทำอาหาร ทาสีอาคาร ปลูกต้นไม้ และทำความสะอาดโรงเรียน รวมทั้งร่วมรับประทานอาหารกลางวัน และเล่นกีฬาและเกมต่างๆ กับครูและนักเรียนของโรงเรียน

โรงเรียนตำรวจตระเวนชายแดน เฮงเค็ลไทย เดิมชื่อโรงเรียนตำรวจตระเวนชายแดนบ้านมะเซอย่อ ก่อตั้งขึ้นในปี 2526 และเปลี่ยนชื่อใหม่ในปี 2536 หลังจากได้รับเงินทุนสนับสนุนจากเฮงเค็ล ประเทศไทย ในการก่อสร้างอาคารและโครงสร้างพื้นฐานภายในโรงเรียน ปัจจุบันอยู่ในพระราชูปถัมภ์ของ สมเด็จพระเทพพระรัตนราชสุดาฯ สยามบรมราชกุมารี ในปี 2560 เฮงเค็ล ประเทศไทย ได้มอบคอมพิวเตอร์จำนวน 22 เครื่อง และสารานุกรมให้แก่นักเรียนชั้นประถมศึกษา รวมทั้งบริจาคผลิตภัณฑ์กาวและซีลแลนท์เพื่อใช้ซ่อมแซมถังเก็บน้ำหลักที่เสียหายของโรงเรียน

นายอีริค อีเดลแมน ประธานบริษัท เฮงเค็ล (ประเทศไทย) จำกัด กล่าวว่า “เรายินดีที่ได้สนับสนุนโรงเรียนตำรวจตระเวนชายแดน เฮงเค็ลไทย มาอย่างต่อเนื่อง เพื่อสร้างโอกาสให้กับเยาวชนในการพัฒนาได้อย่างเต็มศักยภาพ”



ในภาพ นายอีริค อีเดลแมน ประธานบริษัท เฮงเค็ล (ประเทศไทย) จำกัด มอบเงินบริจาคให้แก่โรงเรียนตำรวจตระเวนชายแดน เฮงเค็ลไทย จังหวัดกาญจนบุรี เพื่อใช้ในการปรับปรุงอาคารเรียนชั้นอนุบาล โดยได้รับการสนับสนุนเงินทุนจากโครงการ “ทำให้เกิดผลเพื่อวันพรุ่งนี้” หรือ “Make an Impact on Tomorrow” (MIT)

**เกี่ยวกับเฮงเค็ล**

เฮงเค็ลดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2560 เฮงเค็ลมียอดขายมากกว่า 2 หมื่นล้านยูโร และมีผลกำไรดำเนินงานที่ปรับปรุงแล้ว 3,500 ล้านยูโร แบรนด์ชั้นนำ 3 อันดับแรกของเฮงเค็ลในแต่ละกลุ่มธุรกิจ คือ ล็อคไทท์ (กาว) ชวาร์สคอฟ (ผลิตภัณฑ์ดูแลเส้นผม) และเพอร์ซิล (ผงซักฟอก) มียอดขายรวมกัน 6,400 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืนและคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.เฮงเค็ล.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน กฤษณา ปานสุนทร (124 คอมมิวนิเคชั่นส คอนซัลติ้ง)

โทรศัพท์ +65 6424 7045 02 718 1886 ต่อ 216

อีเมล maggie.tan@เฮงเค็ล.com krissana@124comm.com